السلام عليكم ورحمة الله وبركاته. الحمد لله حمدا كثيرا طيبا مباركا فيه. غير مكفي ولا مكفور ولا مودعا ولا عنه ربنا الحمدلله حمدا ملء السماوات وملء الارض وملء ما بينهما وملء ما شاء ربنا ومولانا وسيدنا من شيء بعد
الحمد لله عدد ما خلق. الحمد لله ملء ما خلق. الحمد لله عدد ما في السماوات وما في الارض. الحمد لله عدد ما احصى كتابه والحمدلله على ما احصى كتابه والحمدلله عدد كل شيء والحمدلله ملء كل
كل شيء الحمدلله وكفى وصلاة وسلاما على عباده الذين اصطفى. اللهم صل على عبدك ونبيك محمد صلى الله عليه وسلم. عدد خلقك ورضا نفسك وزنة عرشك ومداد كلماتك. اللهم صل وسلم وزد وبارك على عبدك ونبيك محمد. عدد قطر الامطار وعدد ورق
جار وعدد مكاييل البحار وعدد ما اظلم عليه الليل واضاء عليه النهار. اللهم لك الحمد كله ولك الملك كله قل وبيدك الخير كله واليك يرجع الامر كله. اللهم لك الحمد كما ينبغي لجلال وجهك وعظيم
سلطانك لك الحمد حتى ترضى ولك الحمد بعد الرضا ولك الحمد ابدا ابدا. الحمد لله رب العالمين اما بعد اخواني واحبابي في الله اخباركم ايه في شهر رجب وشعبان؟ كيف اخبارنا في الاستعداد لرمضان يا جماعة؟ عاملين ايه؟ احنا النهاردة اهو يعني
ليلة اربعة رجب. يعني الايام بتعدي بسرعة جدا يا اخواني. يعني احنا الوقتي اربعة رجب. يعني ايه اسابيع يا جماعة؟ اخباركم ايه في رجب اخباركم ايه في الاستعداد لرمضان؟ اخباركم ايه في هذه الايام الخطيرة؟ اخباركم ايه في هذه الايام العظيمة؟ اخباركم ايه في الشهرين دول؟ يعني
الواحد كده بيتنسم فيهم قول الله سبحانه وتعالى. ولما فصلت العير قال ابوهم اني لاجد ريح يوسف. اني لاجد ريح رمضان. يعني الواحد فعلا يا اخواني يعني مشتاق لكل حاجة في رمضان. مشتاق لكل ملمح من ملامح رمضان. مشتاق لكل لحظة من لحظات رمضان
في كل لحظة من لحظات الاستعداد لرمضان مش عايزين الفرصة دي تضيع علينا ابدا. مش عايزين الفرصة دي تروح مننا ابدا. مش عايزين الكلمة بتاعة سيدنا كعب ابن مالك اللي راح عليه بسببها غزوة تبوك. اللي راح عليه بسببها اخر غزوة مع النبي عليه الصلاة والسلام. اللي راح عليه بسببها خمسين
رسول الله مقاطعه فيهم اللي بسببها فرق بينه وبين زوجته. اللي بسببها يعني ذاق من الالم ما الله وحده به عليم اللي بسببها يعني تخلف عن اخر غزوة مع النبي صلى الله عليه وسلم. وهو بيشوف النبي عليه الصلاة والسلام خارج يجاهد في تبوك. وبيقول وانا اقول
وانا قادر على ذلك ان شئت انا اقدر وقت ما احبك اهدأ اجاهد وقت ما احب اخرج وراء النبي عليه الصلاة والسلام اهو حصلي النبي عليه الصلاة والسلام. وقت ما احب اعمل زي دول اعمل زي دول. وفي النهاية ما قدرش وراحت منه الغزوة. اوعى تقول انا قادر على ذلك ان شئت. اوعى تقول انا
ان انا اختم القرآن ان شئت بس خلوا رمضان ييجي. سيبوني وما لكوش دعوة. انا قادر على الصيام والقيام والختامات والتهجد والتراويح والاعتكاف يا ابني ده وهم يا ابني. الشيطان بيضحك علي وعليك وعليك. وبيقول لنا عليك عمر طويل فارقد. عليك شهر تقوله
نام نام نام نام ما تصحاش الوقت خليك. اوعى تصحى احسن رمضان تكسبه وتفوز به. نام خليك متخيط قدر اوعى تقوم اوعى تصحى اوعى تتنفض. الوقت اللي احنا فيه ده يا جماعة عايز انتفاضة. لان معظم الناس صعب انه يفهم يعني
ايه ابدأ من الوقت؟ يعني ايه اشد حيلي من الوقت؟ يعني ايه انطلق من الوقتي؟ عايز انتفاضة. عايز وقفة مع النفس زي سيدنا ابراهيم عليه السلام اذ قال ابراهيم لابيه ازى لا تتخذوا اصنام نالها اني اراك اراك انا شايف بقلبي عين اليقين واني اراك وقومك في ضلال
مبين وكذلك نري ابراهيم ملكوت السماوات والارض وليكون من الموقنين. سيدنا ابراهيم ربنا ادى له نور اليقين. ربنا رزقه نور اليقين عمل فلما جن عليه الله الليل رأى كوكبة ساب الدنيا وساب الناس وساب بلده وراح في مكان منعزل كله ظلام ولف
الظلام كما يلف الرحم الجنين. وقعد وقف وقف حياته ليه؟ النور ده لو راح مني مش قرف اجيبه تاني. ياما ياما رزقت نور بالقرآن وضيعته لانك اتشغلت عنه بغيره. ياما رزقت نور العزم على انك توصل لربنا وضيعته. ياما رزقت نور
اننا لا يمكن اكمل كده ولازم اقف مع نفسي وضيعته. لما ربنا يديك نور. لما ربنا يدينا نور يا جماعة. اوعى تفرط فيه اوعى تتشاغل عنه بغيره. الوقتي اللي في قلبه احساس ان رمضان ده شيء عظيم. ان رجب وشعبان دول موسم استعداد عزيم. ان احنا لازم بازن الله سبحانه وتعالى
الله! نجاهد ونري الله من انفسنا خيرا في هذه الايام استعدادا لهذا موسم التغيير العظيم. اللي شايف النور ده في قلبه اوعى تضيع النور ده. اوعى هتتشغل عنه بحاجة عايزين نقول ايه؟ عايز اقول لك تخيل لو تخيل لو ربنا رزقك وربنا قادر على كل شيء طبعا وربنا رزقك
افهم من كده مليون مرة يعني تخيل لو رزقت عربية يعني همر مسلا ولا اي حاجة. رزقت عربية احدس عربية في الدنيا وطلعت بها على الطريق السريع ودست بنزين وطاير وفرحان ما انتاش مصدق بقى ايه طريق فاضي قدامك وانت منطلق ودايس بنزين والعربية
يا بتنهب الارض نام وانت ماشي بالعربية فرحان. جبت مية وخمسين لسة. جبت مية وستين جبت مية وسبعين جبت مية وتمانين. والعربية لسة انت بتجيب معك وانت طاير طلقة فجأة لقيت عربية جاية في وشك. فجأة عربية بينك وبينها كذا متر. هل تقدر
لو حطيت رجلك على الفرامل تتفادى الحادسة دي لا يمكن لا يمكن ولا يوجد فرامل في الحياة كلها. قدر البشر يوصلوا انك لما تفاجأ بالعربية قدامك وانت على السرعة الرهيبة ديت انك انت تقدر تفرمل ما ينفعش قال لك ليه ؟ قال لك لان الفرامل دي لازم تبقى من بدري
ولازم تبقى بالراحة واحدة واحدة. ما فيش حاجة. عشان كده كل الحوادس القاتلة اللي بتحصل على الطريق ايه؟ واحد طاير على مية وستين وفوجئ بحاجة قدامه يقوم دايس فرامل فجأة عربيته تتقلب او يدخل ويعمل حادسة قاتلة. الا المفاجأة اللي عايز اقولها لكم يا جماعة ان كل واحد مننا سايق على مية وستين
اهلا كل واحد مننا سايق في حب الدنيا في الانشغال بالدنيا في التغافل بالدنيا في الانشغال بمشاكل الدنيا على مية وستين مية وسبعين مية وتمانين فينا ناس فاكرة ان يوم واحد رمضان هيقوم حاطط رجله على الفرامل قلبه هيقف عن التفكير في المشاكل والمشاغل
انه هيقف عن التفكير في كل ما سوى الله ويدخل رمضان وهو مفرمل. والدنيا تمام التمام. ده وهم يا بني. ده وهم. بدليل انك قل لي صلاة بتدخلها في الخمس فروض بتدوس على الفرامل عشان قلبك يقف عن التفكير في الدنيا. قلبك بيقف عن التفكير يا ابني الفرامل عندك بايزة
اصلا ده مش بس العربية جديدة وجميلة والفرامل سليمة. بس ما تقدرش تقف الوقفة السريعة ديت. انت يا ابني الفرامل عندك بايظة اصلا. فرامل عندنا بايظة. بدليل انك كل صلاة بتدوس على الفرامل وما بتقفش. وما بتقدرش تفصل تفكير عن الدنيا ومشاغلها. واهوائها وشهواتها ومعاصيها
او مشاكلها عشان كده يا جماعة اللي مش هيدوس فرامل من الوقتي للاسف الشديد الحادسة بتاعة اول رمضان اللي بتحصل كل سنة تحصل هتحصل الا ان يشاء الله ربنا شيئا. لازم تدوس فرامل من الوقتي. تخيل انت عدى عليك كم رمضان لحد الوقتي؟ عشر رمضانات! مسلا في تلات
يوم بتلتميت يوم يعني ستميت فرصة عتق من النار. يعني ستميت دعوة مستجابة. بعد ستميت فرصة عتق من النار. انت فين يا ترى؟ انت وصلت فين ستميت فرصة عتق من النار. ليه ما تغيرتش؟ ليه زي ما انت؟ ليه انت زي ما انت؟ ليه يا جماعة؟ رغم ان المفروض لو رمضان واحد كان صح
ما كانتش الدنيا تبقى كده. عشان كده عايزين نفرمل النهاردة. عايزين نبدأ نفرمل مع بعض يا جماعة. عايزين نشوف موضوع الفرامل ده. لان الموضوع ده لو ما انتبهناش ليه من دلوقتي لو ما دوسناش فرامل من دلوقتي زي المروحة اللي شغالة داهي لو قفلت الكوبس بتاعها دلوقتي مش هتقف فورا. اوعى تفتكر ان مروحة الدنيا
في قلبك يدوبك تتك على الكبس في اول رجب عشان المروحة تقف على اخر شعبان عشان تدخل شعبان وانت قلبك بتاع ربنا بجد عايزين من الوقت يا شباب نكتب على قلوبنا وقف لله تعالى. عايزين نكتب على قلوبنا وقف لله. قلوبنا دي بتاعة ربنا بس التلات شهور دول
باذن الله ربنا يعينا فيهم على نفسنا. الحقيقة المعنى اللي انا عايز اكلمكم فيه النهاردة والمعنى اللي انا حاسس ان احنا لازم نقف امامه. ولازم لازم نتدبر فيه. يا اخوانا احنا بنتكلم دايما عن الدار الاخرة. وعلى فكرة الدار الاخرة ديت اخطر فرامل في الدنيا. اخطر فرامل في الدنيا بس لو احنا فعلا قلوبنا
احنا دايما بنتكلم على الاخرة يا جماعة واحنا مش حاسين ايه هي الاخرة. واحنا مش حاسين الواحد لما بيتدبر في الفاظ القرآن والسنة في الكلام عن الاخرة. يا جماعة اه في حاجة يا اخواننا لما ربنا يقول يوما يجعل الولدان شيبا. الكلمة دي الوحيدة تشيب. الكلمة دي الوحيدة تشيب. يعني
في ايه يوما يجعل الولدان شيبا؟ يعني ايه طفل يشيب لما يشوف يوم القيامة؟ يعني يوم القيامة ده ايه ؟ يا جماعة لما ربنا سبحانه وتعالى يقول لك وان يوما عند ربك
كألف سنة وان يوما عند ربك كألف سنة. يعني ايه يومك الف سنة؟ يعني ايه؟ يعني الكلمة دي الوحيدة تشيب اخوانا لما تفكر كده وتبص ربنا اتكلم عن النار قال ايه وما ادراك ما هي ربنا بيقول للنبي انت ما حدش في الوجود يقدر يعرف يعني ايه جهنم
ما حدش يقدر يعرفها. طب لما ربنا اتكلم عن يوم القيامة قال لك وما ادراك ما يوم الدين؟ وما ادراك ما يوم الدين؟ قال لك وما ادراك يوم الدين يعني وما ادراك ما القضاء يعني شيء فوق التصور. لما ربنا سبحانه وتعالى يا جماعة اتكلم عن الجنة قال لك ولا خطر على قلب بشر
يعني شيء فوق قدرة الانسان على التخيل اصلا. يعني مهما تخيل الانسان نعيم مهما تخيل علماء ديكور وعلماء الهندسة في القصور وعلماء المجوهرات. والتشكيل بتاع المجوهرات. وعلماء الازياء والموديلات علماء الفنون التشكيلية وعلماء الالوان وخلط الالوان مهما تخيلوا عمرهم ما تخيلوا يعني ايه جنة
يعني الجنة دي حاجة فوق قدرة الانسان على التصور. يوم القيامة ده حاجة فوق قدرة الانسان على التصور. النار دي حاجة فوق قدرة الانسان على التصوف الموت القبر النزول تحت القبر. النبي عليه الصلاة والسلام بيقول لك آآ لولا الا تدافنوا لولا الا تدافنوا لدعوت الله ان
يسمعكم انتم بس لو سمعتم اللي بيحصل في المقابر لو سمعتم اللي بيحصل في مقابر العيسوي دا هي لولا الا تدفنوا ما كانش حد هيدفن حد لدعوت ان يسمعكم ان بس تسمع اللي بيحصل هناك. تسمع الزنوب اللي انت بتعملها دي اللي ماتوا عليها من غير ما يتوبوا منها. تسمع بس
اسيبه علي قد ايه ؟ تسمع معصية السر اللي انت وقعت فيها امبارح او المعصية اللي انت عملتيها امبارح ؟ تسمع بس تسمعي اللي بتتعزب عليها بسبب انها ماتت من غير ما تتوب منها. بتتعزب عليها عزاب شكله ايه ؟ لدعوت الله ان يسمعكم من عذاب القبر. لولا الا
تدافنوا لولا ان ما كانش حد هيدفن حد لدعوت الله ان يسمعكم. يعني الموضوع فوق قدرة الانسان على التخيل. لما النبي عليه الصلاة والسلام يقول لو تعلمون ما اعلم لان انتم كل الناس معلوماتها عن اللي فوق التراب. لو عرفتم اللي بيحصل تحت التراب. لو عرفتم اللي بيحصل تحت رجليكم تحت الارض. لو عرفتم
اللي بيحصل للي بيدفن تحت الارض. لو تعلمون ما اعلم لضحكتم قليلا. خلاص ولبكيتم كثيرا. كنت تلاقي الناس في الشوارع ماشية قاعدة تعيط. وما بالنساء على الفرش. يعني مش شهوة الحرام تنعدم من الناس. ده شهوة الحلال هتنعدم من الناس. ولخرجتم الى
اوضات تشأرون الى الله. كنت هتلاقي ملوك الخليج سايبين القصور بتاعتهم وطالعين يجروا. كنتم هتلاقوا المليارديرات بتوع مصر سايبين الفلل بتاعتهم وطالعين يجروا كنت هتلاقوا التجار سايبين الاسواق وطالعين يجروا. كنتم هتلاقوا الاطباء سايبين المستشفيات وطالعين يجروا. كنتم هتلاقوا المحامين سايبين المحاكم وطالعين يجروا. كنتم
لقوا الناس سايبين البيوت وطالعين يجروا وكله بيجري يدور على جبل او يدور على صحراء يقف في مكان لوحده ويرفع ايده ويصرخ انقذني يا رب. اغثني يا رب. ولخرجتم الى الصعودات. تجأرون الى الله. ده كل ده لو تعلمون ما اعلم. عايز اقول ايه يا جماعة
عايز اقول من المقدمة دي ايه؟ عايز اقول يا اخوانا ان يوم القيامة ده فوق القدرة على التصوت على التصور يوم تشخص فيه الابصار يعني ايه تشخص فيه الابصار؟ مهين مقنعي رؤوسهم لا يرتد اليهم طرفهم. يعني الاوصاف دي معناها ايه؟ لما النبي يقول لك ان الموت ده حاجة
تفوق قدرة الانسان على التخيل. يقول لك ان اللي بيحصل تحت الارض ده حاجة فوق قدرة الانسان على التخيل. يوم القيامة ده حاجة ما حدش يقدر يفهمها. النار دي حاجة ما حدش
يقدر يستوعبها. الجنة دي حاجة ما حدش يقدر يتخيلها. يعني معنى الكلام ده يا جماعة الخلاصة من الكلام ده. ان احنا احنا مش عارفين يعني ايه اخرة. الخلاصة من الكلام ده ان احنا مش فاهمين يعني ايه دار اخرة. ان احنا قاعدين في الدنيا واحنا مش فاهمين ايه هي الاخرة. ان احنا نفسنا
اللي قاعدين في الجامع بنعاني من الغفلة. احنا مش فاهمين ايه خطورة الاخرة. ايه درجة الاخرة. عشان كده سبحان الله العظيم عايزين النهاردة نقف مع اه مشاهد من الدار الاخرة بس مش هنقف مع اي مشاهد. احنا هنقف مع اللحظات الاولى في كل حاجة. احنا هنقف مع البدايات الاولى في كل حاجة. يعني انا
مش هقول لك يوم القيامة لما الدنيا ايه لما الدنيا تسخن واليوم يحتدم ويحصل المشاهد المفزعة اللي بتحصل في وسط اليوم ده انا عايزين بس نفكر اول لحظات يوم القيامة
شكلها ايه ؟ البدايات يا اخوانا البدايات اول لحظات القبر ديت او تحت التراب دي شكلها ايه ؟ اول لحظات النار دي شكلها ايه ؟ يعني وانا جاي ببص في الكتاب دهوت لسنا بمأمن ده. لسنا بمأمن ده كتاب يعني واحد يعني دكتور مهندس عامله بيتكلم عادي. ايه الزلازل اللي بتحصل على الارض دي! يعني ايه
ارض بيحصل عليها كل سانيتين زلزال. يعني ايه زلزال دي؟ ايه الزلزال ده؟ هو احنا قاعدين في خطر الوقتي يا جماعة؟ باب تاني بيقول لك يعني ايه براكين؟ ايه البراكين دي؟ باب تلاتة
بيقول لك يعني ايه اوبئة. باب رابع بيقول لك يعني ايه اعاصير. باب خامس بيقول لك يعني ايه طوفان. باب سادس بيقول لك قاعد يجيب لك صور. قاعد يجيب لك صور
زلازل حصلت في بلاد العالم. قاعد يجيب لك صور براكين. قاعد يجيب لك حقائق علمية حوالين الزواهر الطبيعية. اللي كده كده بتحصل حوالينا ولكن ممكن تكون بتحصل في بلد غير بلد في مكان غير مكان. انت بتخرج يا اخواننا من التصور ده ان فعلا احنا مطمنين ازاي يا جماعة؟ احنا قاعدين مطمنين ازاي
احنا قاعدين بنعصي ربنا واحنا مطمنين ازاي ؟ اللحظات الاولى من يوم القيامة يعني سبحان الله العظيم انا كنت عايز ابدأ باللحظات الاولى في الدار الاخرة ولكن يعني يعني هي جت كده في قول الله سبحانه وتعالى يا ايها الناس ركز معي بقى عيش معي بقلبك لوجه الله يا جماعة لوجه الله يا اخواني
هذا الكلام عن الله يا اخواني. هذا الكلام عن الدار الاخرة يا اخواني. الفرق ما بين الصديقين وما بين الناس العادية ان يا جماعة ان ان ان قام ده دخل قلوب ناس وما دخلش قلوب ناس. على قد ما قلبك هيدخل فيه الكلام ده على قد ما هتبقى صوام او لأ. على قد ما هتبقي قوامة او لأ. على قد ما هتبقى
ولاء على قد ما هتقدر تعيش الدنيا وانت زاهد فيها او لأ. يا اخوانا الكلام ده هو اللي هيخليك زاهد او مش زاهد. يا جماعة الايات دي هي اللي هتخليك عابد او مش عابد. يا جماعة كل المعاني اللي احنا بنقول لازم نعملها. والعبادات اللي احنا بنشكل عليها. والاجتهاد اللي احنا بنطلبه على حسب
الكلام ده في قلبك ولا لأ ؟ الكلام ده انت عايشاه ولا لأ ؟ يا جماعة عايزين ان شاء الله بازن الله. يعني نخرج النهاردة ناويين ان احنا لما نقف قدام اية من ايات القيامة بعد كده. اية من ايات الجنة. نقف قدام ان زلزلة الساعة شيء عظيم. اوعى تعدي يا بني. اوعى تقول
سمعتها قبل كده يوم ترونها تذهل. اوعى يا بني يا بني اقف اقف والزم نفسك انها تقف وامسك المصحف وافتح لما تشوف ربنا بيقول لك ادخلوا الجنة انتم وازواجكم تحضرون اقف يا بني. اقف اوعى تعدي الاية. اقف
في يعني ايه ؟ انا لازم اكرر الاية دي تاني. ادخلوا الجنة. الله! اللحزة اللي هم واقفين فيها على باب الجنة. بعد البهدلة اللي اتبهدلوا في الدنيا بعد التهديدات اللي تهددوها من اهل الباطل. وهم مصممين يشتغلوا في الدعوة عشان الجنة. بعد البهدلة اللي اتبهدلوها في الليل
عشان يصحوا وهم نايمين متأخر بس عشان قيام الليل عشان الجنة. وهم بيسيبوا شهوات هيموتوا عليها. بس عشان الجنة وهم بيتعرضوا قدم لضغط نفسي رهيب وهم بيضحوا بالدنيا وكل الناس بتبص لهم انهم مجانين بس عشان الجنة وهو بيقول له النهاردة ادخلوا الجنة
ادخلوا الجنة. ادخل يا بني ادخل الجنة. عش في المعنى ده. اقف كرر الاية. امشي ورح وتعالى في المكان كان اللي بتقرا فيه وعيد الاية على قلبك عشر مرات. يطاف عليهم بصحاب من ذهب واكواب. اوعي يا بنتي تعديها. اقفي. شوفي يعني ايه
صف عليهم عيشي بقلبك. عيشي بقلبك مين اللي هيطوفوا عليك. والصحاب دي فيها ايه؟ والاكواب دي فيها ايه؟ طب قلبك ما هوش قادر يقبل المعنى. لسة مش عارفة تعيش معك. قومي قرري. طب زهقت. مش عارفة تكرريه. امشي واجبري نفسك وانت بتمشي انك تكرريه. واحدة واحدة يا اخوانا
نبدأ مع كل اية عن الجنة. طاقة نور تتفتح في قلبنا. مع كل اية عن النار. مع كل اية عن الاحتضار. مع كل اية عن القبر. مع كل كفاية عن الموت. مع كل اية عن القيامة. مع كل اية عن الميزان والصراط. مع كل اية عن حقارة الدنيا. نبدأ
اتعلم ازاي نعيش دار اخرة صح؟ عشان كده اللي يعني اللي الشرح بتاع درس الليلة في قلبك انت. يعني انا هاقول لك اية انت ما لكش دعوة بالتعليق اللي انا هاعلقه. انت لك دعوة انت الاية دي عملت في قلبك ايه ؟ لما ربنا يقول لك اول لحظات في يوم القيامة
ركز معي كده وعيش معي كده لان ربنا سبحانه وتعالى حطك جوة المشهد ده. ربنا حطني وحطك وحطك جوة المشهد ده. لما ربنا يقول لك يا ايها الناس يا كل البشرية يا كل ولد ادم بكل القارات وكل الاجناس وكل الاجيال. اتقوا ربكم خافوا
وربنا خافوا ربنا ليه يا رب؟ ان زلزلة الساعة شيء عظيم. يعني ايه الساعة؟ يقول لك ان ساعة الابل يعني لما واحد معه قطيع كل كل فرض في القطيع جري في اتجاه ما هوش عارف يلم حاجة. مش عارف يسيطر على حاجة. الدنيا
قاعد من بين ايديه الساعة كل الناس طالعة كل واحد بيجري في اتجاه من كتر الفزع ما فيش حد قاعد يفكر في عاد. المشهد ده المشهد المشهد الرهيب ده ده الساعة يا جماعة. ان زلزلة الساعة. قال لك مش لازم الزلزلة دي زلزال ارضي. قال لك فيه انسان يقول لك انا باتزلزل من جوايا
قلبك يتزلزل ان عقلك يتزلزل. ان نفسيتك تتزلزل. يا اخواننا لما واحد بيتعرض لموقف صعب في الدنيا ممكن يجي له مرض نفسي ممكن يجي له اكتئاب ممكن يجي له توتر وممكن لو الموضوع زاد عليه يلاقي نفسه مضطر انه يتعاطى ادوية عشان يقدر يترحم من الالم
النفس اللي جواه ايه اللي جواه ده ؟ نفسيته بتتزلزل. بتتزلزل زلزال بسيط عشان ابتلاء بسيط من ابتلاءات الدنيا. الاكتئاب بتاع يوم القيامة ده هيبقى شكله ايه التوتر بتاع يوم القيامة ده هيبقى شكله ايه؟ الهوس الاكتئابي بتاع يوم القيامة ده هيبقى شكله ايه يا جماعة؟ الامراض النفسية بتاعة صدمات
دنيا وصلت الناس انها تبقى نزلاء مستشفى امراض نفسية. الامراض النفسية. الصدمات النفسية بتاعة يوم القيامة هتعمل في الناس ايه الاكتئاب بتاع اللي دخل جهنم هيبقى شكله ايه. اليأس بتاع اللي دخل جهنم هيبقى شكله ايه. الالم النفسي اللي هيبقى عايش فيه
زلزلة قال لك النفس نفسها بتتزلزل. العقل بيتزلزل القلب بيتزلزل. انت قلبك بيتزلزل وانت بتسمع الكلام ده. ان زلزلة ساعة ده زلزالة الدنيا كل يوم كل كل سانيتين بيحصل زلزال في الدنيا يا جماعة. ولكن في زلازل قوية وزلازل ضعيفة
اومال الزلزال اللي هياخد القارات الستة. الزلزال اللي هيجيب جبال البر في البحر وجبال البحر في البر. الزلزال اللي هيجيب جبال المشرق في المغرب وجبال المغرب في المشرق. عشان كده الامام الرازي ها في التفسير بتاعه بيقول لك في قول الله وتكون الجبال كالعهن المنفوش. قال لك العهن ده
الصوف اللي مصبوغ كزا لون حتة حمرا وحتة صفرا وحتة خضرا وحتة فقال لك طب يعني ايه الجبل هيبقى كزلون ؟ قال لك الجبال بتاعة الدنيا هي لون واحد كالجبال جدد بيض وحمر ها مختلف الوانها وغرابيب سود. قال لك الجبل لون واحد. قال لك يعني ايه الجبل هيبقى كزا لون. قال لك لان زلزالة الساعة هتصل من الشدة
ان جبال الارض هتسير من اماكنها. فتلاقي جبال البحر الاحمر دخلت في جبال الهيمالايا. وتلاقي جبال القلب دخلت في جبال سلاسل البحر المتوسط وتلاقي فبيقول لك ان الوان الجبال هتتداخل لان جبال المشرق هتيجي المغرب وجبال المغرب
تيجي المشرق هو الكلام ده يا اخواننا الكلام ده كلام مين يا جماعة؟ ان زلزلة الساعة. طب بالله عليك انت هتعمل انت ايه في الموقف ده؟ لما اتفرجت على فيلم عن مشاهد من بعض
الزلازل وشفت بعض الصور للزلازل الموضوع يفزع قلبك. الموضوع يزلزل قلبك فعلا. الموضوع يخلع قلبك. احنا قاعدين الوقت بس مطمنين. انت يوميا هتعمل ايه يوم ايه ده ربنا بيقول يوم ترونها ترونها. تا ربنا بيقول كل الناس هتشوفها. الكلام اللي ربنا بيقوله لك ده ربنا حطك جوة المشهد
تصدقها الايات حطتك جوة المشهد ده. ان زلزلة الساعة شيء عظيم. قال لك كلمة شيء عظيم ده اسلوب من اساليب والتضخيم والتفخيم. قال لك بس الاسلوب ده ما بيقولوش غير اللي ما اللي مش قادر يوصف. اللي شاف زلزال مسلا رهيب فيقول لك ده زلزال ده
حاجة كبيرة اوي. ده حاجة خطيرة اوي. ده حاجة عظيمة اوي. فاللي قدامه فاهم انه بني ادم مش قادر يوصف. مش عارف يوصف. فيقوم تقول لك شيء عظيم عشان يعني ايه يوصل لك المعنى المهول اللي حصل؟ قال لك انما ربنا سبحانه وتعالى هو ربنا غير قادر على الوصف. ربنا بيقول
عظيم ليه؟ هو ربنا غير قادر انه يصف القيامة؟ ده ربنا اللي خلقها. لأ ربنا قادر انه يصفها. اومال المشكلة فين؟ انت اللي غير قادر انك انت اللي غير قادر انك تتصورها. انت اللي غير قادر انك تتخيلها. مش هتقدر تتخيل القيامة دي ايه؟ طب اومال نعمل ايه عشان نعرفها يا رب
انا هاقول لكم هي عملت في الناس ايه. انا هاقول لكم هي عملت في كل جارحة من جوارح الناس ايه ؟ انا هاقول لكم هي عملت في اللي شافها ايه وانت تتخيل ايه
هو يوم القيامة ده عشان تبدأ من الوقت تشتغل ليه. ربنا بيقول لك اسمع معي بقى. شف الوصف العجيب. شف الوصف اللي ابو بكر الصديق. لما طلع مسيلمة كذاب فبعض الناس اتهزم فبيكلموا ابو بكر يعني ما يمكن مسيلمة يبقى نبي اوي. قال لهم قال لهم الم تسمعوا القرآن؟ مين اللي يقدر يقول الكلام
ده غير ربنا وقرأ الايتين دول من سورة الحاج. يا ايها الناس اتقوا ربكم ان زلزلة الساعة شيء عظيم. يوم ترونها تذهل كل مرضعة عما ارضعت. وتضع كل ذات حمل حملها. وترى الناس سكارى
اربعة مليار بني ادم وما هم بسكارى ولكن عذاب الله شديد. قال لهم مين اللي ايمان الذي يقول هذا الكلام غير الله؟ مين اللي يقدر يقول الكلام ده غير ربنا. ابو بكر استدل على اليقين بالقرآن بالايتين دول. يروى ان الايتين دول لما نزلم والصحابة كانوا في جهاد مع النبي
صلى الله عليه وسلم. ها بيقول لك فتأشب الصحابة حول رسول الله. يعني ايه تأشب الصحابة؟ الصحابة ابو لافيين حوالين النبي عليه الصلاة والسلام وكل واحد فيهم لازق في التاني وكل واحد فيهم منكمش جوة نفسه وقاعد مرعوب مش قادر ينطق. الصحابة تأشموا
حول رسول الله صلى الله عليه وسلم. ابو بكر وعمر اصحاب النبي عليه الصلاة والسلام. يعني الصحابة لما سمعوا الايتين دول كانوا هيتشلوا من الرعب واتشلوا من الفزع. طب انت لما سمعتهم حصل لك ايه ؟ طب انت لما سمعتيهم عملوا في قلبك ايه ؟ يا اخوانا القضية مش ان الايتين يتشرحوا لك القضية
هي انت قلبك بيقول لك ايه دلوقتي وانت بتسمعهم. انت قلبك بيقول لك ايه وانت بتسمعيهم. الايتين اللي خلوا الصحابة يتأشبوا. التأشب ده وصف مذكور في حديث مروي عن النبي صلى الله عليه وسلم لما النبي بيوصف السبعين الف اللي بيدخلوا بغير حساب ولا عذاب وبيوصف صالحي
ثم فبيقول لك وحولهم اقوام قد تأشبوا مسلمين. قاعدين حوالين الناجين دول قاعدين بكل زل وانكسار مرعوبين مفزوعين. ها يعني قاعد قاعد مفزوع مش عارف يعمل ايه. بيتزلل لاي مؤمن انه ياخده معه او يشفع له عند الله. فده رعب
ويوم القيامة الصحابة اترعبوا الصحابة عاشوا الموقف يا جماعة. الصحابة نفس اللفز اللي زكر في حالة العاصي يوم القيامة وصف به الصحابة في الدنيا الصحابة قدروا يعيشوا الحالة. الصحابة قدرم يعيشوا الموقف بحق وحقيقي. الصحابة
قدروا الموقف بعين اليقين. الصحابة ارتقوا من اليقين لدرجة ان نفس لفظ التأشم اللي مذكور مع يوم القيامة هم عاشوه اتوصفوا به في الدنيا لما تقشبوا حوالين النبي صلى الله عليه وسلم من كتر الرعب والفزع والهلع والخوف اللي هم فيه. يوم ترونها
اذهل كل مرضعة عما ارضعت. ازاي يا رب؟ يا رب ده ده الام اللي ماسكة ابنها ده. يا رب ده يعني يا جماعة احنا بينا ناس بقى لها عشر سنين ما خلفتش يا جماعة. وتحت فيها اخوات ممكن تكون بقى لها سنين ما خلفتش. هيموتوا عشان عيل
هي الام لما بتمسك العيل دي بتبقى حاجة سهلة. انا عمري ما كنت اعرف يعني ايه طفل او يعني سبحان الله! بس لحد ما يعني جه حمل كده لزوجتي وكان البنت مهددة انها تموت. وزوجتي قاعدة في المستشفى شهر شهرين من قبل ميعاد الواد ده نفسنا بس. ان ينفع البنت تتولد تتحط في حضانة
انا لم اكن اتخيل ان فعلا في حاجة اسمها الضنا غالي. او انك انت الله! هو الانسان يا جماعة ربنا يرزق كل محروم من الزرية يا رب اللهم امين يا رب. فيه ناس يا اخوانا يعني واحدة ممكن ما تتجوزش تقول لك انا مش نفسي في زوج انا نفسي في عيل. انا انا يعني لو
اتزوج احمد وبعد كده اعيش من غير زوج بس نفسي في طفل. نفسي في عيل. الكلمة اللي قالتها السيدة سارة. لما جت الملايكة تبشرها. قالت االد االد وانا عجوز! مش احمل االد! انا هيبقى فيه عيل في ايدي اشيله! هيبقى فيه مولود! يعيط ويسأرني بالليل! واخده في حضني
وضم السدر ويكبر قدام عيني. يا اخوانا عاطفة الانسان تجاه المولود دي عاطفة رهيبة. عاطفة قهرية. عاطفة عشان كده يقول لك على المولود الضعيف الجبار. يقول لك هو ضعيف بس جبار الدنيا كلها متسخرة عشانه. لو عيط الساعة تلاتة بالليل البيت كله يتهرب عشانك
تخيل انت بعد كل حب الانسان لده وبعد عاطفة الامومة المهولة. ربنا يقول لك يوم ترونها. اول هتنهار عاطفة الامومة. او اكبر عاطفة بشرية في الحياة هتنهار مع اول لحظات يوم القيامة. امال الشاب اللي قاعد وسطنا وبيحب بنت! العاطفة بتاعته دي هيحصل فيها يوم القيامة. امال البنت اللي
اتجوزت وخايفة جوزها يبص لغيرها فماشية متبرجة عشان تفضل شاغلة عينيه. وتفضل حلوة في عينيه. العاطفة دي هيحصل لها يوم القيامة. اومال اللي عصى ربنا عشان اصحابه. العاطفة دي هيحصل فيها يوم القيامة. ازا كان اقوى عاطفة بشرية في الحياة هتنهار. هتنهار مع
اول لحظات يوم القيامة ده فيه ام هندية لما ولادها الاتنين التوأم اتولدوا عمي ضحت بالقرنيتين بتوع عنيها عشان يتزرع لده قرنية ويتزرع الاقدار قرنية هتعيش عميا طول حياتها بس عشان ضناها يشوف. عشان ولادها يشوفوا. عشان ولادها يشوفوا. نور الدنيا. متخيلين يعني ايه
امومة دي ترمي ابنها مزهولة في يوم من الايام ايه يوم القيامة ده يا جماعة ايه الاخرة دي يا اخوانا هو اللي احنا بنعمله ده استعداد الكلام ده هو لما ربنا يقول يبصرونهم يود المجرم لو يفتدي من عذاب يومئذ ببنيه. يعني مش الام
ام هترمي ابنها ده تتمنى ان ترميه في جهنم. ترميه في الحطمة. ترميه في لظة. ترميه في سقر ما فيش ياكل من الزقوم ويشرب من الحميم ضناها. بس هي تنجو. يبقى ايه النار دي! يبقى ايه القيامة دي! اللي ممكن توصلك في يوم من الايام انك
تفكر بالطريقة دي. يبقى القيامة دي ايه؟ يبقى كان فيه عاطفة تستاهل انك تعصي ربنا عشانها. يبقى كان فيه الكلام ده بيوصل لك ايه؟ بيوصل لك فوق الموضوع اكبر من كده. الموضوع اكبر من اللي احنا بنتصوره. واحد يقول لك زهد في الدنيا. لأ اصل برضه الزهد مش معناه. يا ابني
فوق. يا ابني الكلام ده لو دخل في قلبك هتعرف يعني ايه زهد في الدنيا. يا بنتي الكلام ده لو دخل في قلبك هتعرفي يعني ايه دار اخرة انما لما الكلام ده الاول يدخل في قلبنا وهو ده الفرق بينا وبين الصحابة. واحد صاحبي ولع عليه السخان وهو بيستحمى. ان حمام ولع نار
بيقول لي امي دخلت النار. جابتني من النار وخرجت. امه دخلت النار. جابت من النار وخرجت. انت متخيل انك تلاقي دورة الماية بتاعة الحمام دا ايه ؟ يعني ربنا يعافينا اجمعين والع نار وواحد صاحبك جوة تدخل
في النار تدخل الحريقة تجيب صاحبك وتخرج. الام دي ممكن في يوم من الايام تمسك ضناها داهو تقول ارميه في جهنم بس انا انجو. ارميه في النار بس انا انجو. يبقى ايه يوم القيامة ده! ايه يوم القيامة اللي ربنا سبحانه وتعالى بيقول فيه ولا يسأل حميم حميما. ولا يسأل
العاطفة الحميمية الملتهبة جوة القلب. انت لو شفت ابنك او شفت جوزك او شفت حبيبك او شفت حد انت متعلق بعربية خابطاه ومتكوم على جنب الشارع تجري عليه وهتسأل وهتطلب اسعاف وهتجري بقى عالمستشفى ربنا بيقولك يوم القيامة محدش هيسأل في حد محدش هيعبر حد ولا
يسأل حميم حميما مش مش يعني مش هيسأل فيه اصلا. مش هيسأل ما له اصلا. ليه؟ تخيل ايه انت فيه عشان ده يحصل يوم ترونها. يوم ما تشوفوها. ده انتم لسة ما دقتوهاش. ده انتم لسة ما حصلش حاجة فيها. منها فيكم
يوم ترونها تذهل لفظ الزهول لم يذكر في القرآن الا مرة واحدة في هذه الاية. ذهول تذهل كل مرضعة عما ارضعت فعبرت السلام تمانية وتسعين لما ام واب جابوا ابنهم حطوه في العوامة اللي معهم الوحيدة واخته معه واختاروا ان هم
هيموتوا محروقين العبارة كان نصها محروق ونصها بيغرق. اختاروا يموتوا محروقين عشان ابنهم وضناهم ينجوا. ام واب الاتنين كرم في هزه اللحزة الرهيبة. اسأل الله الا يرينا مسل هزه الاحداس. واسأل الله ان ينجي المسلمين اجمعين من الكوارث. واسأل الله ان يتقبل
من وجد مسل هزا في الشهداء. تخيل يختاروا ان ضناهم ينجوا وهم الاتنين يولعوا ويغرقوا دول يوم القيامة ايه اللي هيحصل عشان يقولوا نرمي الولد ده هو نفسه والبنت الصغيرة ده نفسها نرميهم في جهنم يتخلدوا فيها
بس احنا ننجو يبقى ده ده شيء رهيب يا جماعة. ده موضوع كبير اوي يا اخوانا. اللي يخلي الانسان يفكر في يوم من الايام بالطريقة ديت كل الكلام ده معناه ايه؟ معناه ان حاجة ما تتفهمش. انما خد بالك انك في يوم من الايام هتفكر كده. خدي بالك
انت في يوم من الايام هتفكري كده هو التفكير اللي انت مش متخيلة ان فيه بني ادم يفكر به. فمن الوقتي امني نفسك عشان لما اللحزة دي كيكي تبقي انت في الامن ما انتيش في موقف الفزع ده. وتضع كل ذات حمل حملها. وتضع كل
حمل حملها كل ذات حمد تخيل كل الكائنات الحوامل الحيتان الحوامل الاسود الحوامل النجوم الحوامل القطط والكلاب الحوامل. كل الكائنات الحوامل هتجهض البني ادمين الحوامل. الستات الحوامل انت عندك على وجه الارض سبعين مليون امرأة حامل. يبقى سبعين مليون سقاطة. طب يعني ايه تضع كل ذات حمل حملها؟ معناها ان الفزع وصل لدرجة انقباض جوة الجسد
فبدأت الانقباضات توصل للبطن وللرحم. فبدأ يحصل سقطات طبيعية وتضعه كل. احيانا يا جماعة يعني لو احنا قاعدين دلوقتي في المسجد ودخل علينا خمسة برشاشات عايزين يقتلونا كلنا. ممكن تلاقي واحد اعصابه قوية فيقف ويقول انا ما يهمنيش الموت. وممكن تلاقي واحد يقعد ينام في الارض
يقعد يصرخ ويصوت. ابوس ايديكم ما تموتونيش. انا مش عايز اموت. انا قاعدة اهيت. فدايما الناس في الصدمات بيبقى عندها قوة احتمال مختلفة. انما ربنا بيقول لك هنا قد يوم ترونها تزهل كل مرضعة وتضع كل ذات حمل. حملها يعني الموضوع ما فيش حاجة اسمها فيه تماسك. ما فيش فيه تماسك
اللي ربنا مش هيسبته مش هيقدر يتماسك. وتضع كل ذات حمل حملها وترى الناس سكارى يعني اول حاجة القيامة ضربتها العواطف. ها تضع يوم ترونها تذهل كل مرضعة. العواطف عاطفة الامومة. عاطفة الحب اول حاجة اتضربت
العواطف. بعد كده لما يوم القيامة شد اللي اتضرب الجسد بقى مش العواطف. مش النفسية الجسم نفسه. تضع كل ذات حمل حملها لما يوم القيامة شد اللي اتضرب العقل بقى المرحلة التالتة اللي بتضرب يوم القيامة العقل اتضرب وترى الناس سكارى طب ربنا في اول الاية
اليوم ترونها ما قالش في الاخر وترون الناس سكراء. قال وترى ليه؟ لان خلاص ما عادش ترون الناس. ده الناس نفسها هم اللي سكارى. مين هيشوف مين ما حدش داري بحد اصلا. وترى الناس سكارى الناس ماشية بتترنح. الناس ماشية مخمورة في الشارع. سبعة مليار بني ادم ماشيين بيه
هذيان في الشارع من الصدمة العصبية اللي حصلت لهم. وترى الناس سكارى وما هم بسكارى. ولكن ابى الله شديد. هو فين العزاب ده يا جماعة؟ فين العزاب ده يا شباب؟ فين العزاب ده يا بنتي؟ عزاب ايه؟ يا اخواننا ده لسه ما فيش حد فيهم وقف
في ظل في حر الشمس. يا جماعة دا لسة ما فيش حد فيهم دخل جهنم. يا جماعة دا لسة ما فيش تعزيب. دا كل دا رؤيا يوم ترونها وترى ده كل ده مجرد مشاهد بس اتشافت. ما حدش لسه اتعزب. تخيل ان ده ربنا قال ولكن عذاب
والله شديد. عايزين يا اخوانا يعني نحاول نعيش مع ايات الاخرة في القرآن. عايزين نحاول نتخيل من الايات اللي تزهل قلبك في القرآن. قول الله سبحانه وتعالى هو بيوصف لك اللحظات الاولى مش في يوم القيامة بقى. اللحظات الاولى في النار وفي الجنة. اللحظات الاولى يعني شف ربنا
بقول لك مشهد غريب جدا. يقول لك اسمع كده. اسمع بقلبك. ركزي كده بقلبك. شوفوا ربنا بيقول لك هذان. هذان هذان يعني ايه لما اقول لك هذه الساعة يبقى الساعة دي قدام عيني وباقول لك ايه يبقى حاجة متشافة حاجة محسوسة وملموسة ومرئية. هذه الساعة
يبقى هزا دي بتشير لحاجة قدام عينيك انت شايفها. فربنا بيقول لك المشهد ده انت لازم تشوفه بعدين قلبك. المشهد ده انت لازم تعيشيه بقلبك انك انت شايفاه قدام عينيك. اهو هذان خصمان اختصموا في ربكم في ربهم. فالذين كفروا. اسمع بقى
دي نزلة في اول تلاتة بارزو من جيش المشركين في بدر. بارزوا تلاتة من جيش المسلمين في بدر. راس الحرب يا جماعة. عارفين يقول لك الطلعة الجوية في حرب تلاتة وسبعين اه راس الحربة يا جماعة. اللي كانوا راس حربة للكفر وراس حربة للدين. ربنا بيقول لك دول بيحصل لهم ايه ودول بيحصل لهم ايه؟ انا عايزك بس
تتخيل المشهد اللي هيحصل دلوقتي هذان خصمان اختصموا في ربهم. فالذين كفروا شف ست جمل نارية ست جمل كل جملة منها تخلع القلب خلع. واحد قطعت لهم ثياب من نار. ثياب من نار ازاي يا رب؟ هي النار بتبقى قماشة يا رب
هو ممكن واحد يلبس حريقة هو ممكن واحد يلبس نار توب نار متفصل على قد جسمه. قطعت لهم ثياب من نار. اتنين قب من فوق رؤوسهم الحميم. الحميم يا رب ده ده الحميم ده زي الحمم البركانية. المعادن اللي من كتر الغليان دابت يا رب
القمم البركانية دي يا رب تخلي البني ادم يعني تخلي البني ادم ايه ده مش ينصهر في لحزة ده ما عدش يبقى له معالم اصلا في لحزة. يوم هذان خصمان اختصوا في ربهم فالذين كفروا واحد قطعت لهم ثياب من نار. اتنين يصب من فوق رؤوسهم الحمير
تلاتة يسهر به ما في بطونهم والجلود. اربعة ولهم مقامع من حديد خمسة كلما ارادوا ان يخرجوا منها من غم اعيدوا فيها. ستة وذوقوا عذاب الحريم ايه الانتقام ده يا جماعة؟ ده عزاب انتقام العزاب اللي موصوف ده عزاب انتقام انتو عارفين وربنا بيقول لهم مقامع من حديد الواحد بيفتكر اهل
فاطن اللي قمعه المؤمنين. اهل الباطل اللي كان عندهم الة قمع يقمع بها الملتزمين. يقمعوا بها اللي عايز يتدين. يقمعوا بها اللي يقول كلمة حق في وجه الظالم. الواحد بيحس ان آآ يعني ايات النار جاية مع كل الات التعزيب اللي الانسان اخترعها للانسان. اللي
هل الباطل اخترعوه عشان اهل الحق؟ ربنا بيقول لك قطاعت قطاعت ده فعل ماضي يا جماعة. وقطع ده بوزن التشديد. معناها السرعة. يعني ده بيموت والملايكة بالسرعة بتفصل له من جهنم فبيلبسه. وقطع ده لفز فيه شدة. اللبس ضيق جدا. النار هتفضل لامسة جسمه
ولمسة جلد اربعة وعشرين ساعة هيصحى لابس نار وينام لابس نار ويبدله عليه اطقم نار والعياذ بالله. انت متخيل يعني ايه انسان لابس انسان لابس نار وهو لا يستطيع ان يفارقه ولا يستطيع ان يخلعه. والعياذ بالله. قطعت لهم على قد مقاسهم. ثياب
باب من نار. انسان هيعيش بالمنزر ده يصاب يصاب بده فعل مضارع بقى. يعني معناها ان هيقوم مرمي في زنزانة في جهنم ويفضل عزب بانواع العزاب ده باستمرار. يتعزب به ويرجع يتعزب به. يصب من فوق رؤوسهم الحميم الحمم البركانية الجهنمية دي تتصب على
فدماغه تسيح دماغه. تنزل في البطن تصهر البطن من جوة. يصب من فوق رؤوسهم الحميم. يصهر انت عارف يعني ايه؟ انسان مش قادر ياخد نفسه؟ مش قادر. المرة دي انت بتحاول يعني يقول لك
عزاب الغرق ده صعب قوي لان واحد قعد دقيقة ما ياخدش نفسه على ما مات. انسان عايش من ضمن انواع العزاب عزاب قطع النفس. والعياذ بالله قطع نفس كلما ارادوا ان يخرجوا منها من غم اعيدوا فيها. يعني ايه اعيدوا فيها؟ يعني الملايكة بتاعة العزاب تسيبهم
يهربوا من الزنزانة ويهربوا من دركة العزاب اللي هم فيها. ويقربوا من ابواب جهنم. واول ما يحسوا انهم خلاص هيهربوا وما حدش مش واخد باله منهم يقوم مقبوض عليهم تعالوا العزاب ده اسمه عزاب ايه ايه ايوة انا سامع كلمة صح لا
لا اسمه نفسي صح. ايه في النفس بقى؟ سمعت الكلمة دي؟ ايوا. التي تقيس انه ييأسوه. يعني لو من اولها منعوه من خروج الزنزانة. انما ده سابوه يظن انه هيخرج
لحد ما خلاص قرب تعالى انت فكرك انك بعيد عننا. ده انت كل الكاميرات عليك. تعال عزاب التيئيس اعوذ بالله وبعد ما ييأسوه رموه في الزنزانة تاني يتقال له وذوقوا عذاب الحريق. اتحرقم اتحرقم والعياذ بالله
دوقوا الحرق والعياذ بالله. كأن الملايكة نفسها قلوبها مليانة غيظ عليهم. والعياذ بالله. ايه ده يا جماعة؟ ده ده الراجل ده ربنا بيوصف سابوا جسته لسة ما وقعتش. جسته لسة الدم بيفور منها. اومال اه شوفوا ربنا بعدها سبحانه وتعالى. الاخرة دي يا جماعة
والله يا اخواني احنا غافلين. والله يا اخواتنا احنا غافلين. يا جماعة هنفضل في غفلة لحد امتى؟ يا اخوانا مش هيفوقنا غير هذا الكتاب مش هيفوقنا غير ايات الجنة والنار والقيامة في هذا الكتاب. بس نقراها صح. يا جماعة الشهرين دول ان شاء
الله شهر قراية القرآن صح. نقف قدام الاخرة نغسل قلوبنا بها. عشان على اخر رمضان ان شاء الله الايات دي تخليك تقف من طولك وانت بتصلي. يغشى عليك وانت بتصلي. بعدها ان الله يدخل الذين امنوا وعملوا الصالحات جنات
يا ربي ايه ده! هو بعد الايات بتاعة المقابع دي ان الله يدخل الذين امنوا وعملوا الصالحات مات تجري من تحتها الانهار. يحلون فيها من اساور من ذهب ولؤلؤا. ولباسهم فيها حرير
نقف مع هذه اللحظات الاولى من الجنة برضو ولكن بعد اذان العشاء ان شاء الله. الحمد لله وكفى وصلاة وسلاما على بال الذين اصطفى. اما بعد قطعت لهم ثياب بالنار يعني ايه يا جماعة؟ هو في ناس اول ما هتموت هتخش جهنم؟ ها؟ جوة جهنم
اول ما يموتوا هيخشوا جهنم يا اخوانا! هو مش اللي بيموت لو عليه عذاب يتعزب في قبره! هو عذاب القبر ده درجات اصلا! هو فيه واحد ممكن يتعزب وواحد يترمي في زنزانة من زنازين جهنم اول ما يموت والعياذ بالله هو نعيم القبر ده برضو درجات فيه انسان ممكن ينعم في قبره
وانسان اول ما يموت ان الله يدخل الذين امنوا وعملوا الصالحات. جنات تجري من تحتها الانهار. انت متخيل يعني الوصف الملكي ده شكله ايه؟ يعني قصور الامراء دايما تلاقيها معمولة في السعودية دايما تلاقي قصور الملوك دايما تلاقي قصر ملك السعودية مسلا في المدينة
فوق جبل. قصر ملك السعودية في مكة فوق جبل. يعني دايما ما تعرفش ايه العلة. بس هو دايما كده تلاقي قصور الملوك يجي لك على جبل كبير كده ويقوم مجرى جوة الجبل وسلالم جوة الجبل ويقوم باني لك على قمة الجبل الاصل. فكل الناس تبقى ماشية في البلد وقاعدة تبص للقصر. يا نهار ابيض! ايه ده! يا ترى فيه جوة
هنا ايه ؟ يا ترى ايه اصناف النعيم اللي ها يعني يعني يا ترى القصر ده جواه كم كيلو لحمة الوقتي مسلا يعني؟ مسلا على سبيل المسال يا وفيه كم علبة عصير الوقتي جوة القصر ده. مسلا يعني ده لو واحد طيب زي حالاتي وحالاتكم يعني ممكن واحد يبقى ها دايما تلاقي قصور الملوك
معمولة بطريقة معينة. فربنا يقول لك لأه ده قصورك في الجنة. تجري من تحتها الانهار. انت متخيل في نسيا المدينة العائمة بتاعة ايطاليا دي اللي البيت حوالين الماية من كل اتجاه. برضو دا مش تجري من حولها الانهار. دا تجري من تحتها الانهار. تجري يعني بيوت الدنيا يا جماعة تجري من تحتها موسى
الصرف الصحي. انت عارف يعني ايه تجري من تحتها الانهار؟ انت عارف المنزر ده وصفه ايه؟ انت عارف ده معناه ايه؟ معناه في غاية العبث عجب يا جماعة انك انت قاعد في قصر والانهار قاعدة تجري من تحته. يحلون فيها. يحلون الحلاوة بقى. الحلاوة. يعني يقول لك البنت
انت بتلبس حلي ليه ؟ عشان تبقى حلوة. ليه ؟ عشان اللي عايز يتجوز يقول لك انا نفسي اتجوز دي. فتبقى حلوة يحلون فيها. ده ده نعيم الرجالة اومال نعيم النساء شكله ايه ؟ ازا كان الرجال ممكن تلبس من هزه الحلية. اومال الدهب بتاع النساء شكله ايه ؟ يحلون فيها من اساور. قال لك اساور
ساور دي جمع. جمع ايه؟ جمع اسورة. قال لك ده اسورة دي جمع برضه. جمع ايه؟ جمع سوار. يعني اساور دي جمع الجمع. انت عارف لما ادخلك محل فيه خمس تلاف طقم مجوهرات. واقول لك اختار الطقم اللي يخطف عينيك. يعني الجنة فيها كمية من تشكيلات الازياء والمجوهرات
وتخيل بقى تشكيلات مجوهرات الجنة دي شكلها ايه ؟ شوفوا يعني انتم عارفين يا اخوانا اما اقول مسلا تشكيلات المجوهرات فممكن واحد قاعد وسطنا كده يقول اه ماشي كويس حلو ان شاء الله نبقى نشوف بكرة بقى. ها انما لو فينا واحد مين يا جماعة اللي الكلمة دي ممكن تخطف قلبه
مين اللي الكلمة دي تخطف قلبه؟ ايه؟ لو واحد ملياردير قاعد وسطنا فاهم يعني ايه مجوهرات؟ انما يا ابني انت هتفهم مجوهرات يعني منين اصلا؟ انت انت جاي تاكل يا ابني! انت لاقي تاكل! يا ابني اللي يفهم كلمة مجوهرات! كان اخويا كده مرة باتكلم معه فدخلنا محل كده
يعني ناكل ربع مشكل كده من الحاجات اللي جنبنا هنا دي كده فبقول ياه المحل ده مبهر فاخويا يعني ايه يعني يعني دخل محلات شوي عني يعني فيقول لي يا ابني اصل انت ما شفتش مطاعم اصلا. انت انت لو فاهم يعني ايه مطاعم هتعرف انك قاعد في مكان
يعني ما حدش ينفع يقعد فيه اصلا. يعني انا قاعد مبهور وده بيقول لي يا ابني انت ما شفتش مطاعم. فساعات الواحد كده يعني ممكن يطلع على حاجات افتكر كلمة اخويا
يبدو ان انا فعلا ما شفتش مطاعم. فيا اخوانا اللي اللي الكلام ده يشده اللي فاهم الكلام ده اصلا. انما واحد يقول لك يعني ايه اطقم مجوهرات يعني؟ يعني زي الخاتم الدهبي
اللي بشوفه في المحل وانا ماشي من برة يا ابني انت مش عارف عينيهم جاي وراك. انت ما شفتش المجوهرات والاحجار الكريمة وحباية اللؤلؤ اللي بكم مليون والعقد اللي مش عارف آآ بميت انت ما شفتش الحاجات دي. فانت يعني يعني انت قاعد تتخيل اللي الكلام ده ممكن يلهي في قلبه ايه
اللي عايش الكلام ده او اللي شايف الكلام ده او اللي شايف فيه ابداع البشر وصلوا لدرجة من الابداع في جمال هزه الاشياء. لدرجة ايه ؟ فربنا يقول لك يحلون فيها
من من دي معناها تخيل بقى ملايين الاطقم من المجوهرات وانت بتنقي كمان منها من اساور من ذهب ولؤلؤة وكمان اطقم من لؤلؤ ولباسهم فيها ولباسهم فيها حرير. الحرير ده زمان كان بيتباع وزنه دهب ولا يزال الى الان هو اغلى
ده نوع قماش موجود على وجه الارض. يعني تخيل كده الحرير ده كان زمان ما بيجيش غير نصين لحد ما عرفوا يقربوا دودة الاز دي من الصين. فبدأت الناس انما
انت متخيل الرفاهية النعيم ده اسمه نعيم ايه؟ النعيم ده اسمه ايه؟ نعيم التميز داخل الجنة يعني ايه؟ يا جماعة قصر الجنة له درجات. ان ربنا يديك قصر بالمنزر ده وتجري من تحته الانهار وتنزل تصب على باقي اهل الجنة. وربنا يلبسك الحلي
دي مخصوص وربنا يلبسك اللبس اللي يخطف العين ده مخصوص. يبقى ربنا يريد ان اهل الجنة نفسهم يبصوا لده ويقولوا مين ده يا جماعة الجنة فيها تميز زي ما الدنيا فيها تميز. اوعوا تفتكروا ان الجنة كل الناس زي بعض. اوعوا تفتكروا ان الجنة كل الناس. الجنة كل الناس راضية
كل الناس سعيدة انما مش كل الناس زي بعض. زي ما في الدنيا في واحد ممكن مسلا لو نزل بلد البلد تتقلب عشانه. الجنة كده. زي ما في الدنيا في ناس عندها يعني ربنا مديها ارزاق خاصة باهرة الدنيا كلها. بالمجوهرات اللي ربنا اداها لها والاموال اللي ربنا اداها الجنة كده يا جماعة
الجنة فيها نعيم تميز. بس الدنيا ربنا ممكن ادى لواحد كافر الكلام ده. انما الجنة على حسب العمل الصالح. نعيم التميز. مين اللي خد النعيم ده اللي كان راس حربة للدين. اللي وقت ما الناس كانت نافرة عن الدين هو اللي شال دين. اللي وقت ما الناس ما كانتش عايزة تشتغل في الدعوة هو اللي اشتغل فيها. هو اللي شال
الدين وشال قضية الدين. المقصد يا اخواني في الله ان قضية الاخرة دي مش لعبة يا جماعة. يا جماعة بلاش نقعد نقول بقى النار. الجنة انت عارف يا ابني يعني ايه النار؟ لما ربنا يقول لمحمد ابن عبدالله وما ادراك ما هي انت تعرف يعني ايه النار؟ لما ربنا يقول للنبي وما
تراكم يوم الدين. وما ادراك ما القارعة! انت تعرف يعني ايه يوم القيامة؟ لما ربنا يعلم النبي والنبي يقول لولا ان لا تدافنوا لدعوت الله ان يسمعكم من عذاب القبر. انت تعرف يعني ايه قبر؟ انت تعرف يعني ايه موت؟ انت تعرف يعني ايه نعيم وعذاب
يا اخواني في الله لما ربنا يقول ان وان يوما عند ربك كالف سنة كلمة تزلزل القلب وتزلزل الكيان من يجعل الولدان شيبا. مهضعين مقنعي رؤوسهم. لا يرتد اليهم طرفهم. انت عارف يعني ايه احساس انسان. عينيه مش قادرة
تقفل من الفزع اللي هو فيه. انت عارف يعني ايه يخرجون من الاجداث ها مهتعين الى الدهر يخرجون من الاجداث كأنهم جرد انت عارف يعني ايه يوما يجعل الولدان شيبا اوصاف القيامة في القرآن تشيب العقل تزلزل القلب تزلزل الكيان لما ربنا
يقول لك تزهل كل مرضعة عما ارضعت وقف ايام ماسكة ضناها في ايديها. وقل لها لو سمحت يا امي. هتقول لك نعم يا ابني. او نعم يا اخويا اي حاجة
لو شلت ابنك من بين ايديك وحطيت مكانه خمسين مليار دولار. اه هتبص لك من فوق لتحت على انك انسان ما انتاش فاهم اصلا يعني ايه امومة وتسيبك وتمشي. يعني معنى ان الام ترمي ضناها في الارض. امال الفلوس هيبقى قيمتها ايه بقى؟ اسأل ايام كده
ده ابنك اللي اغلى ولا مليارات العالم هتقول لك ولا في ضفره مليارات العالم. يبقى معناه الدنيا دي هتبقى ايه يا جماعة؟ معناها ان يوم القيامة ده هييجي هيخلي الدنيا
لو يوم القيامة ده جه في قلبك الدنيا هتبقى دي قيمتها من الوقتي. لو الدار الاخرة والجنة والنار جم في قلبك الدنيا دي هتبقى ميتة من دلوقتي اتكلمنا في الكلام ده يعني وسبحان الله العظيم المفروض كان فيه مشاكل كتير جدا مفروض نقف معها ولكن مش القضية احنا هنقف مع مشاهد ايه. القضية يا ابني في حاجة انت
انت بتفكر في الوقت ولا لا؟ قضية الاخرة يا جماعة. يا اخوانا احنا بدأنا الكلام واحنا بنتكلم عن رمضان. وبنقول تخيل لو انت راكب عربية على سرعة مية وتمانين كيلو على الطريق السريع. وفجأة لقيت عربية جاية في وشك. لا يمكن هتقدر تفرمل. طب لو العربية مرسيدس والله
ولو العربية همر ما في فرامل في الدنيا تعرف تتعامل مع هذا الموقف. اللي بيتعرض للموقف ده ربنا يعافينا دول اللي بيموتوا في الحوادث. او العربية بتاعتهم بتتقلب وبيموتوا في الحوادث. ما فيش يا بني انت ماشي على مية وتمانين في انشغال قلبك بالدنيا. قلبك دايس بنزين في طريق الدنيا. اوعى تفتكر انك
تفرمل يوم واحد رمضان. واول ما تلاقي انشغال دنيوي جاي عليك هتعرف تفرمل وتقول له لأ. مش وقتك والله يا حبيبي هتخبط فيه هتخبط تطفيء مش هتقدر قلنا ان لازم نفرمل من الوقت يا جماعة. قلنا ان ما فيش حل لتلافي الحوادس غير انك انت تفرمل من بدري. لازم تفرمل
من اول رجب عشان تعرف تدخل رمضان وانت ما انتاش خابط. ما انتاش عامل حادسة. انما حوادس اول رمضان اللي بتحصل لكل من لم لهذا الشهر يعني ربنا يحفظنا يا رب ده بسبب ان هو ما فرملش من بدري لازم تفرمل من بدري. يا جماعة الكلمة اللي اتحرم بسببها سيدنا كعب
ابن مالك من اخر غزوة مع النبي عليه الصلاة والسلام غزوة تبوك الكلمة اللي بسببها ربنا قال وعلى الثلاثة الذين خلفوا واتقال ان هو هو من الثلاثة الذين خلفوا كانت كلمة انا قادر على ذلك ان شئت. انا اقدر. اوعى الشيطان يخمك في نفسك
اوعى كل سنة تتغر في نفسك. ويديها لك انك قادر على العبادة. بس لما ييجي رمضان ان شاء الله هتشوفه. لان اتى رمضان اترون ما اصنع؟ حبيبي مش هتصنع. حبيبي هتصنع اللي صنعته. كلمة قطعت قلبي. وانا قاعد مع مجموعة من اخواني من كزا يوم. والله يا جماعة كلمة
يعني لم اتخيل لم اتخيل ان في اخ اصلا يقول الكلمة دي. لم اتخيل واحد بيقول انا من رمضان اللي فات لحد النهاردة ما قعدتش ولا جلسة ضحى. يا نهار ابيض! انا اعرف ناس
ان رمضان اللي فات لحد النهاردة ما ضيعتش ولا جلسة ضحى. الا ان هي تعد لك. تقول لك يوم كزا عشان كزا ويوم كزا عشان كزا. يقول بيقول لي انا من اول
من رمضان اللي فات لحد النهاردة ما قعدتش ولا جلسة ضحى. انا انا ماشي بعدها في الشارع ايه ده! هو فيه كده يا جماعة! هو فيه ايه انسان دمه بارد في دينه للدرجة دي يا جماعة؟ هو فيه انسان بقى له سنة ما قامش ليل
وعايش وما جالوش زبحة ربنا يعافينا اجمعين يا رب. وما ماتش وما قلبش الدنيا عشان تشوف المصيبة اللي هو فيها! هو فيه ناس يا جماعة دينها رخيص عندها كده! هو فيه ناس يا جماعة هادية تجاه امور الاخرة بالمنزر ده
ان ان اخ يقول لك انا من رمضان اللي فات ما ختمتش المصحف. ما فتحتش المصحف. انا من رمضان اللي فات ما قمتش ليل. ليه يا اخواننا فيه وهو كان مقطع سجاجيد الصلاة رمضان اللي فات. لانه كان بيعلي من غير اساس. ارموا اساس الوقت يا اخواني. دعاء رمضان بس ممكن يغير حياتك
اعتكاف رمضان بس ممكن يغير حياتك. تهجد رمضان بس ممكن يغير حياتك. صيام رمضان لو اتصام صح بس ممكن يغير حياتك رمضان ده الف حاجة كل حاجة منهم ممكن تغير حياتك. النبي عليه الصلاة والسلام قال انتظار الصلاة بعد الصلاة. انك تصلي الضهر وتفضل قاعد في
المسجد تعبد ربنا لحد العصر. استعدادا لصلاة العصر. اللي كلها ما بتاخدش تلت ساعة. تقعد تلات ساعات تستعد لتلت ساعة. يعني الاستعداد يبقى اضعاف العمل نفسه. عشر اضعاف. يا شباب يا شباب فيه ناس بالنسبة لها رمضان خبطة
في العمر وناس بالنسبة لها رمضان ها عارف يعني ايه خبطة؟ المفرط رمضان بالنسبة له خبطة السنة. يقول لك هاخبط لي خبطتين في العشرة الاواخر ابقى من اهل الجنة واعيش شبابي باقي السنة. المقتصدين بالنسبة لهم رمضان شحنة السنة. يعني ايه؟ يقول لك انا هعبد صحفي رمضان
عشان طول السنة بقى ما اقعش في معاصي سر ما اقعش في علاقة حرام. ما اقعش في آآ في نظر لحرام افضل مزبط نفسي كده ملصم نفسي لحد ما يجي رمضان اللي بعده. وفي
المجتهدين بالنسبة لهم رمضان حصاد السنة. يقول لك رمضان ده لا شحنة السنة ولا خبطة السنة. ده رمضان ده انا بقوم الليل طول السنة عشان اعرف اقوم في رمضان. ليه؟ لان ليلة واحدة في رمضان خير من الف شهر. يعني بتلاتة وتمانين سنة عبادة. يعني ليلة واحدة في رمضان
افضل من عمرك كله. وخد بالك تلاتة وتمانين سنة عبادة مشفيين. انما انت لو عشت ستين سنة منهم عشرين سنة نوم ومنهم خمستاشر سنة قبل البلوغ ومنهم خمس ست سنين مواصلات واتصالات ولغو ومنهم سبع تمن سنين مش عارف عامل ايه ونازل منين وجاي منين يا دوبك في الاخر لو انت مجتهد هيصفك
طفوا على عشر سنين. يعني ليلة واحد عشر سنين عبادة. يعني ليلة واحدة في رمضان ممكن تبقى افضل من عمرك تمن اضعاف. او تسع اضعاف اقف ليلة واحدة بس. ليلة واحدة. ففي ناس بتبص لرمضان ان هو خبطة السنة. هاخبط لي خبطتين فيه. واعصي ربنا زي ما انا عايز بعد كده. وناس
رمضان انه شحنة السنة هجتهد فيه. وافضل ملصق نفسي طول السنة على الشحنة بتاعته. بالناس بتبص لرمضان انه حصاد السنة. ان رمضان اخطر من ان يبقوا خبطة او يبقى شحنة يا ترى انت من انهي نوعية؟ اخواني واحبابي في الله. آآ يعني يعلم الله سبحانه وتعالى كم احب
في الله ويعلم الله سبحانه وتعالى يعني آآ آآ يعني مقدار العواطف اللي في قلوبنا تجاه بعض يا اخواني. آآ يعني المفروض ان احنا نبقى اكتر ناس في الدنيا بتحب بعض. المفروض ان احنا نبقى اكتر ناس في الدنيا حريصة على بعض. آآ الشهرين دول بازن الله سبحانه وتعالى خلاص بقى. ما حدش يضحك علينا
فيهم تروح الليلة بازن الله لو ما انتاش بادئ ختمة تبدأ ختمة. ولو انت ماشي في خاتمة ابدأ يا ابني اقرا صح. كل ما تيجي عند اي الجنة اية نار
اية قيامة يوما يجعل الولدان شيبا. اوعى يا بني تمشي يا بني ماشي ورايح فين تعال. اقف بس اركز كده اهدى اهدى اهدى يا ابني ربنا يهدي سرك اهدى يا حبيبي يوما يجعل الولدان شيبا اقف يعني ايه يا رب؟ يعني ايه اقرا تاني ما فهمتش اقرا تالت
ما فهمتش اقرا رابع. هتفضل تكرر الواحد جرب الطريقة ديت مرة في رمضان. والواحد سنة تالتة اجيب اية عن عزمة الله. اقراها واكرر. مش حاسس. طب اية بعدها له مقاليد السماوات والارض اقعد اقرا واقوم واروح واجي برضو مش حاسس. يقوم يجي اية بعدها يبسط الرزق لمن يشاء. اقعد اكره
والله يا اخواني شوية ولقيت الواحد قلبه اتغير تماما. ولقيت ايات عظمة ربنا ممكن تحدث في قلبك تغيير تاني خالص. اتعبم عشان تجنوا يا شباب بازن الله سبحانه وتعالى التوصيات النهائية بالنسبة لرقم الواتساب آآ او الواتساب آآ باللغة المصرية آآ
آآ يعني آآ بفضل ومنة الله سبحانه وتعالى آآ آآ يعني اللهم لك الحمد يعني احنا بدأنا بس الاسبوع ده آآ بحوالي رسالتين تقريبا بس يعني بازن الله ولكن واحدة واحدة كده لان الرقم يعني درجة المشاركة فيه او الاشتراك فيه يعني ممكن تكون بس ايه سرعتها كبيرة شوية يعني تسجيل الاسماء نفسها
وكده بياخد وقت. فانا بزكركم تاني بالرقم بحيس ان احنا كلنا نبقى اسرة واحدة كده يعني كان احنا عايشين مع بعض. بازن الله سبحانه وتعالى يقدر يعني اقدر ان ايه ان
يعني بدل ما بنلتقي مع بعض مرة واحدة في الاسبوع لأ يبقى لنا لقاءات تانية على وسط الاسبوع جه موسم عبادة جه آآ حاجة ايمانية مهمة جه حدس مهم يبقى نقدر ان احنا نوصل لبعض بسرعة عايزين نعمل مظاهرة فعايزين نلم بعضنا بسرعة مسلا. مسلا يعني ها مش انتم بتوع مزاهرات برضه ولا ايه
شكلكم كده بتوع مزاهرات. فالرقم قلنا ان هو صفر عشرة اتنين تلاتين تلاتين مية صفر عشرة اتنين تلاتين تلاتين مية باذن الله سبحانه وتعالى. آآ آآ بذكركم تاني بقى يعني رمضان اقترب يا اخواني في الله. فممكن بعض الطلبة والطالبات يقول لك انا مش هاجي التحفيز. تحفيز
القرآن يعني مش وقته اوعى تقطع حبل بينك وبين الله. تعال ولو مرة في الاسبوع. تعال ولو نص صفحة في الاسبوع. تعالي ولو هتراجعي بس مش هتحفظي جديد انما اوعى تقطع عمل ربنا فتح لك بابه عشان تلاقي بعد الامتحانات ان شاء الله الطريق مفتوح قدامك. عايزين بازن الله ايام الامتحانات ديت
نجتهد وكل حاجة انما ما ننساش ابدا ان قلوبنا محتاجة تتشحن. الشهرين اللي جايين دول مضمار جهاد. يعني يعني ربنا يعينا جميعا ونجتهد جميعا. ان شاء الله ورش بعد الدرس مباشرة باذن الله. يعني اتمنى يا جماعة ان يبقى فيه تفعيل اكتر لدور الورش بينا وبين بعض. ان يبقى فيه لقاءات بينا وبين بعض
على مدى وسط الاسبوع بازن الله سبحانه وتعالى عشان لما ييجي رمضان بقى يبقى احنا دخلنا في دم بعض نقدر ننطلق في العبادة مع بعض بازن الله سبحانه وتعالى اللهم تب علينا توبة ترضى بها عنا. اللهم بلغنا رمضان واجعلنا فيه من الفائزين. اللهم بلغنا ليلة القدر واجعلنا فيها من الفائزين
اللهم اعنا على ذكرك وشكرك وحسن عبادتك. اللهم طهر قلوبنا. اللهم اصلح فساد قلوبنا. اللهم انر قلوبنا بنورك يا نور السماوات والارض. اللهم ايقظ عزمنا. اللهم اجعلنا ممن يتلون القرآن اناء الليل واناء النهار. على الوجه الذي يرضيك عنا
اللهم اجعل القرآن العظيم ربيع قلوبنا ونور صدورنا وذهاب احزاننا وجلاء همومنا. اللهم ذكرنا انه ما نسينا. اللهم علمنا منه ما جهلنا. يا رب. اللهم اجعلنا لك صوامين. لك قوامين. لك ذكارين. لك شكارين
اللهم استعملنا ولا تستبدلنا. اللهم استعملنا ولا تستبدلنا. اللهم لا تستبدلنا. اللهم لا تتولى عنا. اللهم استعملنا في الدعوة اليك يا رب. اللهم استعملنا في نصرة دينك يا رب. اللهم استعملنا في الصيام والقيام. اللهم استعملنا
في الصيام والقيام. اللهم استعملنا في الصيام والقيام برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك